Kimble
"Kimblen" suomalainen luoja on porilainen Aarne Heljakka, jonka perheeseen amerikansukulaiset antoivat "Trouble"-lautapelin 1960-luvun keskivaiheilla. "Troublen" olivat kehittäneet vuosikymmenen alulla Kohnerin veljekset ja Al Stubbmann. Vuonna 1967 Heljakka keksi hakea lisenssiä pelin suomalaiseen julkaisuun ja perusti peliä valmistamaan Nelostuote Ky:n (nykyään Tactic Games). "Troublen" suomalaisversion nimeksi Heljakka valitsi "Kimblen" tuolloin televisiossa pyörineen suositun "Takaa-ajettu"-televisiosarjan päähenkilön, Richard Kimblen, mukaan.
Kyösti Lampinen
Lampinen on aikaisemmin työskennellyt usean eri lajin parissa. 1980-luvulla hän toimi valmennusjohtajana Suomen Squashliitossa. Lampisen aikana muun muassa Sami Elopuro nousi squashin maailmanlistalla kuudenneksi, joka on kaikkien aikojen korkein suomalaispelaajan saavuttama sijoitus. Squashliitosta hän siirtyi Suomen Hiihtoliiton palvelukseen alppilajien valmennusjohtajaksi ja oli mukana nostamassa Kalle Palanderia ja Tanja Poutiaista maailman huipulle. Vuonna 1999 hän julkaisi Kalle Palanderin urasta kertovan kirjan "Tie voittajaksi".